23. ΝΟΜΟΘΕΤ. ΔΙΑΤΑΓΜΑ υπ’ αριθ. 4518 της 29/30 Ιουν. 1966 (ΦΕΚ Α΄ 133) Περί παροχής φορολογικών διευκολύνσεων εις ομογενείς μονίμως εγκατεστημένους εις αλλοδαπήν. Άρθρον μόνον.-1.Έλληνες υπήκοοι ως και ομογενείς, μονίμως εγκατεστημένοι εις αλλοδαπήν, των οποίων η περιουσία εις τον τόπον της μονίμου εγκαταστάσεώς των εθίγη υπό της αλλοδαπής Πολιτείας δι’ εθνικοποιήσεως, απαλλοτριώσεως, μεσεγγυήσεως, επιτάξεως, δημεύσεως ή δι’ οιουδήποτε άλλου μέτρου, ληφθέντος δια πολιτικούς λόγους, και εφ’ όσον το αίτημα αποζημιώσεώς των, υιοθετηθέν υπό της Ελληνικής Κυβερνήσεως, αποτελεί αντικείμενον απαιτήσεως αυτής έναντι της αλλοδαπής Πολιτείας, οφείλοντες προς το Ελληνικόν Δημόσιον φόρον κληρονομίας βεβαιωθέντα ή βεβαιωθησόμενον δια περιουσιακά στοιχεία κείμενα εν Ελλάδι, μεταβιβασθέντα εις τούτους κατά κληρονομίαν, κληροδοσίαν ή δωρεάν αιτία θανάτου παρά του συζύγου ή συγγενούς των εξ αίματος μέχρι και τετάρτου βαθμού, ωσαύτως εγκατεστημένων εις την αλλοδαπήν, δύνανται όπως ποσόν εκ του φόρου τούτου μη δυνάμενον να είναι ανώτερον της αξίας της εν τη αλλοδαπή δεσμευθείσης περιουσίας των, καταβάλωσιν ατόκως και άνευ προσαυξήσεως υπερημερίας εις 15 ίσας εξαμηνιαίας δόσεις. Ο αριθμός των δόσεων τούτων δύναται να περιορίζηται αναλόγως κατά την διαδικασίαν του Νόμ. 5940/1932, εφ’ όσον εις την κληρονομιαίαν περιουσίαν περιλαμβάνονται και μετρητά. Η πρώτη των δόσεων τούτων είναι καταβλητέα εντός μηνός από της εισπράξεως της αποζημιώσεως της καταβληθείσης υπό της αλλοδαπής Πολιτείας δια την δεσμευθείσαν περιουσίαν των. Εν πάσει περιπτώσει η έναρξις της καταβολής των δόσεων δεν δύναται να γίνη βραδύτερον της 5ετίας από της δημοσιεύσεως του παρόντος Νόμου. (Αντί για τις σελ. 310,03(ε)- 310,05(α) Σελ. 310,03(στ) Τεύχος 1449 Σελ. 51 Φορολογικές Διευκολύνσεις 27.Ζ.α.21-23 Τυχόν καταβληθέντα ποσά δια τόκων και προσαύξησιν υπερημερίας εκ της αιτίας ταύτης συμψηφίζονται εις τον κύριον φόρον. 2.Εν η περιπτώσει η αποζημίωσις δια την δεσμευθείσαν περιουσίαν εν τη αλλοδαπή ήθελε καταβληθή εις τους δικαιούχους και εις ομολογίας, αύται γίνονται δεκταί εις την ονομαστικήν των αξίαν προς εξόφλησιν του κατά την προηγουμένην παράγραφον οφειλομένου φόρου κληρονομίας. 3.Δια κοινής αποφάσεως των Υπουργών Εξωτερικών και Οικονομικών καθορισθήσονται αι λεπτομέρειαι εφαρμογής των διατάξεων του παρόντος άρθρου. Το άνω Ν.Δ/γμα διατηρήθηκε σε ισχύ σύμφωνα με το εδάφ. ια της παρ. Δ άρθρ. 124 Ν.Δ. 118/1973, ΦΕΚ Α΄ 202, (ανωτ. σελ. 296,061). Βλέπε και Ν.Δ. 1276/1972 (τόμ. 35Α σελ. 440,27) για τις φορολογικές διευκολύνσεις των προσώπων που δικαιούνται στεγαστική συνδρομή κατά το Ν.Δ. 1138/1972. 